
Ehitamisega hõlmatava kinnisasja andmed, sh katastritunnus ja koha-aadress:
Merekülas Tukaotsa tee 6 katastriüksusel (katastritunnus 84801:001:1481, sihtotstarve elamumaa 100%) kehtiva detailplaneeringu järgse hoonestusala suurendamist kuni 15% vastavalt lisatud asendiplaanile;

Projekteerimistingimuste sisu ja põhjendused:
1. Ehitusseadustiku § 27 lõike 4 punkti 2 kohaselt täpsustatakse detailplaneeringut alljärgnevalt:
1.1 Kehtestatud Tukaotsa kinnistu detailplaneeringut täpsustatakse järgmiselt:
detailplaneeringuga määratud hoonestusala suurendatakse kuni 15 % Tukaotsa tee 6 katastriüksusel;
1.2. ehitusuuringu tegemise vajadus: puudub;
1.3. tuleohutus: tuleb tagada ehitise vastavus tuleohutusnõuetele, sh tagada normatiivsed tuleohutuskujad või tuleohutusabinõud väikesema kuja puhul.
2. Projekt koostada:
2.1 vastavalt Tukaotsa kinnistu detailplaneeringule, mis on aluseks käesolevatele projekteerimistingimustele;
2.2 projekt koostada vastavalt kehtivatele õigusaktidele ja standarditele;
2.3 projekt peab vastama ehitusseadustiku § 13 esitatud nõuetele, sh peab vastama valdkonna eest vastutava ministri määrusega ehitusprojektile kehtestatud nõuetele;
2.4 projekti on õigus koostada isikul, kes vastab ehitusseadustiku § 24 lõike 2 punktis 2 esitatud tingimustele;
2.5 projektis peavad selgelt olema välja toodud kasutatavad materjalid ja värvitoonid;
2.6 hoone projekt koostada mõõtkavas M1:50 või M1:100;
2.7 majandus- ja taristuministri 14.04.2016 määruse nr 34 „Topo-geodeetilisele uuringule ja teostusmõõdistamisele esitatavad nõuded“ § 10 lõike 1 kohaselt tuleb geodeetiline tööde aruanne esitada kohalikule omavalitsusele (10 päeva jooksul uuringu valmimise päevast);
2.8 asendiplaan koostada kehtival, mitte vanemal kui 2 aastat digitaalsel geodeetilisel alusplaanil mõõtkavas M 1:500, esitades hoone nurkade koordinaadid ning hoone põranda ± 0.00 vastava ABS, mis ei ole kõrgemal, kui 0,5 meetrit ümbritsevast maapinnast. Asendiplaan peab hõlmama kogu kinnistut, geodeetiline mõõdistus minimaalselt 30 m raadiuses kavandatava ehitustegevuse alast;
2.9 hoonete ja rajatiste sidumine anda koordinaatidega L-EST97 koordinaadisüsteemis.
Täiendavad sidemed joonmõõtudega anda kas olemasolevatest hoonetest või krundi piiridest;
2.10 tagada normatiivsed tuleohutuskujad või tuleohutusabinõud väikesema kuja puhul. Tagada ehitise vastavus tuleohutusnõuetele;
3. Tehnilised näitajad:
3.1 tehnilised näitajad esitada vastavalt majandus- ja taristuministri 05.06.2015 määrusele nr 57 „Ehitise tehniliste andmete loetelu ja arvestamise alused“;
3.2 ehitusprojekt peab vastama võrguvaldajate poolt väljastatud tehnilistele tingimustele;
3.3 hoone eskiis kooskõlastada vallavalitsuse vastava spetsialistiga;
3.4 hoone projekt esitada ehitusloa taotlemiseks elektroonselt riiklikusse ehitisregistrisse (www.ehr.ee);
3.5 Häädemeeste Vallavalitsus kooskõlastab projekti Päästeametiga.
Märkused:
1. Vastavalt EhS § 33 lõikele 1 kehtivad projekteerimistingimused viis aastat;
2. Projekteerimistingimuste väljastamine ei anna õigust ehituse alustamiseks enne ehitusloa väljastamist.
